Top 3 Multipurpose Ingredients | Ingredient Awareness
Ingredients	baking, baking soda, beauty, cleaning, cooking, honey, hygiene, ingredients, olive oil ToekomsVenster: Is jou geloofslewe battery-aangedrewe? | Maroela Media
Meeste speelgoed is deesdae battery-aangedrewe. Ek wonder stellig of dit ŉ slim plan van die vervaardigers is. Desnoods is daar ŉ geheime ooreenkoms tussen hulle en die vervaardigers van batterye. Teen die derde rondte kos die belegging in batterye meer as die speelding. Tog is dit alles die moeite werd.
Daar is ŉ lekker, groot afstandbeheerde 4×4-speelgoedmotor. Die speler stuur die motor in allerlei rigtings soos hy verkies. Die beheer is dus op ŉ afstand. Die batterye is in die afstandbeheerapparaat alhoewel daar ook ŉ battery in die motor is. Tog gebeur alles op ŉ afstand. Sommige mense dink dit is hoe die Heilige Gees werk. Mens word deur die Heilige Gees soos ŉ robot van punt A na punt B gestuur. Jy is geprogrammeer om “bevele” uit te voer. Ek dink nie dit is hoe God dit bedoel het nie.
Dan is daar ŉ derde motor wat eweneens batterygedrewe is. Sodra dit aangeskakel word beweeg dit energiek vorentoe. Nou en dan loop die motortjie homself teen ŉ muur vas net om ŉ omdraai maneuver uit te voer en ŉ nuwe rigting in te slaan. Van moedeloos word en tou opgooi is daar nie sprake nie. Dis die ene entoesiasme en met aansteeklike energie soek dit pad na sy bestemming. Al kopstampend maar sonder om op te gee.
Ek het ŉ idee dat dit is hoe dit met ons geloofslewe behoort te gaan. Die krag wat alles oortref kom van die Heilige Gees wat binne in ons woon. Ons word nie op ŉ afstand gestuur en beheer asof ons net ŉ meganiese item is nie. Ons maak nie net geraas maar kom nooit aan die beweeg nie.
Ons onderskei al beteken dit dat ons onself teen oënskynlike mure vasloop maar sonder om op te gee. Ons probeer en doen dit weer. Ons stel onsself fyn in op die inspraak van die Heilige Gees. Alhoewel ons nie altyd mooi hoor nie hou ons nie op met die oefening nie. Gaandeweg word ons al hoe meer soos Jesus.
Dit tog waarom dit gaan nie waar nie.
Frieda · 1 week gelede
Dankie Ds Pelser vir elke dag se gedagtes dit is treffend en opbouend!!
Alette Bester · 1 week gelede
Baie dankie – pragtig en bemoedigend!
Amen! Baie dankie